
Shirk - Iqsaam, Nuksanaat Aur Masa'il 


Bismillahirrahmanirraheem 

Shuru Allah Ka Naam le kar jo bada Meharbaan aur Nihayat Raham 
wala hai. 


SHIRK - TAREEF AUR IQSAAM 

SHIRK Kl 2 QISMEY HAI 

1. SHIRK E AKBAR, 

2. SHIRK E ASGAR 


ALLAH TA’ALA APNI ZAAT, IBADAT AUR SIFAAT MEIN AKELA AUR BE-MISL HAI 
KISIJAANDAAR YA BE JAAN, ZINDA YA FAUT SHUDA MAKHLOOQ KO USKI ZAAT 
MEIN YA IBADAT MEIN YA USKI SIFAAT MEIN SHAREEK KARNA YA USKE 
HAMSAR SAMAJHNA SHIRK E AKBAR KEHLATA HAI 

SHIRK E AKBAR KA MURTAKIB HAMESHA JAHANNAM MEIN RAHEGA 


Hazrat Abdullah bin Mas'ood Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya: "Jo shaks is haal mein mara k Allah ta’ala k 
saath kisi ko shareek thehraata tha wo aag mein dakhil kiya jayega". (Sahih 
Bukhari Kitabul Emaan) 

SHIRK FIZ ZAAT, SHIRK FIL IBAADAAT AUR SHIRK FIS SIFAAT K ALAWA BAAZ 
AESE DEGAR UMOOR JINKE UYE AHADEES MEIN SHIRK KA LAFZ ISTEMAAL HUA 
HAI MASALAN RIYA YA GAIRULLAH Kl QASAM KHANA WAGAIRAH SHIRK E 
ASGAR KEHLATA HAI 

Hazrat Mahmood bin Labeed Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya: "Tumhare baare mein mujhe jin cheezo ka 
khauf hai unme se zayada daraaney wali cheez shirk e asgar hai" Sahaba e Kiraam 
Razi Allahu Anhum ne arz kiya "Ya Rasool Allah Sallallahu Alaihi Wa Sallam! shirk e 
asgar kya hai?" Aap Sallallahu Alaihi Wa Sallam ne irshad farmaya "Riya". (Musnad 
Ahmad, Mishkaat Baab Riya was Sam'ah) 

Wazahat: Shirk e akbar ka murtakib daaira e islam se kharij ho jata hai aur ho 
hamesha hamesha jahannam mein rahega jabkey shirk e asgar ka murtakib daaira 
e islam se kharij nahi hota lekin kabeera gunah ka murtakib hota hai jis ki saza 
jahannam hai (jab tak Allah chahey) yaad rahey shirk e asgar se tauba na karna 
shirk e akbar ka ba'as (sabab) ban sakta hai. 


SHIRK E KHAFI SE MURAAD CHIPA HUA SHIRK HAI JO INSAAN K ANDAR Kl CHUPI 
HUI KAIFIYAT KA NAAM HAI, SHIRK E KHAFI SHIRK E ASGAR BHI HO SAKTA HAI 
JESA K RIYA-KAAR KA SHIRK AUR SHIRK E AKBAR BHI HO SAKTA HAI JESA K 
MUNAFIQ KA SHIRK 


Hazrat Abu Saad Razi Allahu Anhu kehte hai Rasool E Akram Sallallahu Alaihi Wa 
Sallam hamare paas tashreef laye hum loog aapas mein maseeh dajjal ka zikr kar 
rahe they Aap Sallallahu Alaihi Wa Sallam ne irshad farmaya: "Kya mein tumhey 
aesi cheez ki khabar na du jiska mujhe tumhare baare mein maseeh dajjal se bhi 
zayada khauf hai" humne arz kiya "Kyu nahi ya Rasool Allah Sallallahu Alaihi Wa 
Sallam!" (zaroor bataiye) Aap Sallallahu Alaihi Wa Sallam ne irshad farmya "Wo 
hai shirk khafi yaani ye k aadmi namaz padhne k liye khada hua aur jab use 

mehsoos hua k koi use dekh raha hai to apni namaz Iambi kardi (yaani dikhaavey 
ki namaz)". (Sahih Sunan Tirmizi Hadees no. 3389) 


SHIRK QURAN MAJEED KI ROSHNI MEIN 

SHIRK SABSE BADIJAHALAT HAI 

SHIRK TAMAAM NAIK AAMAAL KO ZAAYA KAR DETA HAI KHAWAH NABI HI KYU 
NA HO 

"(Ae Nabi Sallallahu Alaihi Wa Sallam) in se kaho phir kya ae jahilo! turn Allah 
ta’ala k siwa kisi aur ki bandagi karne k liye mujhse kehte ho? (halankey) tumhari 
taraf aur tumse pehle guzare hue tamaam ambiya ki taraf ye wahi bheji ja chuki 
hai k agar tumne shirk kiya to tumhara amal zaaya ho jayega aur turn khasarey 
mein rahoge". (Surah Zumar Surah no. 39 Ayat no. 45-46) 


SHIRK INSAN KO AASMAN KI BULANDIYO SE ZAMEEN KI PASTI MEIN GIRA DETA 
HAI, JAHA WO MUSALSAL MUKHTALIF GUMRAHIYO MEIN DHASTA CHALA JATA 
HAI HATTA K HALAAK AUR BARBAAD HO JATA HAI 

"Aur jisne Allah ta’ala k saath shirk kiya wo gooya aasaman se gir pada ab ya to 
use parindey (yaani shayateen) achak le jayenge ya hawa (khawahishaat e nafs) 
usko aesi jagah le ja kar phenk degi jaha uske cheethdey (botiya botiya) oudh 
jayenge". (Surah Hajj Surah no. 22 Ayat no. 31) 

MUSHRIK KO TAUHEED KA ZIKR BADA NA-GAWAAR MEHSOOS HOTA HAI 

"Jab ek Allah ta’ala ka zikr kiya jata hai to aakhirat par emaan na rakhne walo k dil 
kudhne lagte hai aur jab uske siwa doosro ka zikr hota hai to yakayak khushi se 
khil uthtey hai". (Surah Zumar Surah no. 39 Ayat no. 45) 


SHIRK K MUAMALEY MEIN WALIDAYEN YA KISI AALIM YA KISI MURSHID Kl 
ITA’AT KARNA HARAAM HAI 

"Humne insan ko hidayat ki hai k wo walidayen k saaath naik sulook kare lekin 
agar walidayen zoor daaley k tu mere saath kisi (aese mabood) ko shareek 
thehray jise (shareek ki hesiyat se) tu nahi jaanta to unki ita'at na kar, meri hi taraf 
turn sab ko palat kar aana hai phir mein tumko bataunga k turn kya karte rahe 
ho". (Surah Ankaboot Surah no. 29 Ayat no. 8) 


MUSHRIK MARD YA AURAT KA TAUHEED PARAST AURAT YA MARD SE NIKAH 
HARAAM HAI 

"Mushrik aurato se nikah hargiz na karo jab tak wo emaan na le aye ek momin 
loondi mushrik aazaad aurat se behtar hai agarche wo (yaani mushrik aurat) 
tumhey pasand hi ho aur apni aurato k nikah mushrik mardo se bhi hargiz na karo 
jab tak wo emaan na le aaye, ek gulam momin, aazaad mushrik se behtar hai 
khawah wo mushrik tumhey kitna hi pasand ho". (Surah Baqarah Surah no. 2 Ayat 
no. 221) 

HALAT E SHIRK MEIN FAUT HONE WALE MUSHRIKO K UYE DUA E MAGFIRAT 
KARNA MANA HAI 

"Nabi ko aur un loogo ko jo emaan laye hai zaiba nahi hai k mushriko k liye 
magfirat ki dua kare chahey wo unke rishtedaar hi kyu na ho jab k un par ye baat 
khul chuki hai k wo jahannam k mustahiq hai". (Surah Tauba Surah no. 9 Ayat no. 
113) 

MUSHRIK PAR JANNAT HARAAM HAI AUR WO HAMESHA HAMESHA K LIYE 
JAHANNAM MEIN RAHEGA 

"Hazrat Isa Alaihis Salaam ne (apni qaum Bani Israeel) se kaha, ae bani israeel 
Allah ta'ala ki bandagi karo jo mera bhi rabb hai aur tumhara bhi, jisne Allah ta'ala 
k saath kisi ko shareek thehraya us par Allah ta'ala ne jannat haraam kardi aur 
uska thikaana jahannam hai, aur aese zalimo ka koi madadgaar nahi". (Surah 
Maida Surah no. 5 Ayat no. 72) 

"Ahle kitab aur mushriko mein se jin loogo ne kufr kiya wo yaqeenan jahannam ki 
aag mein jayenge aur hamesha usme rahenge aese loog bad'tareen makhlooq 
hai". (Surah Bayyina Surah no. 98 Ayat no. 6) 


HAQEEQAT E SHIRK SAMJHAANE K LIYE QURAN MAJEED KI CHAND HAKEEMANA 
MISALEY 

1. "Jin loogo ne Allah ta'ala ko chood kar doosrey sarparast bana liye hai unki 
misaal makdi jesi hai jo apna ek ghar banati hai aur sab gharo se zayada kamzoor 
ghar makdi ka hi hota hai kaash ye loog is haqeeqat ko jaantey". (Surah Ankaboot 
Surah no. 29 Ayat no. 41) 

2. "Ae loogo! ek misaal di jaati hai use zara gaur se suno, Allah ta'ala ko chood kar 
jin maboodo ko turn pukaarte ho wo sab mil kar ek makkhi bhi paida nahi kar 
saktey balkey makkhi agar unse koi cheez cheen le jaye to wo use chuda (wapas 
nahi le sakte) bhi nahi sakte, madad chahne (maangne) wala bhi kamzoor aur 
jinse madad chaahi (maangi) jaati hai wo bhi kamzoor, in loogo ne Allah ta'ala ki 
qadar hi nahi pehchaani jesa k uske pehchaan'ne ka haqq tha haqeeqat ye hai k 
quwwat aur izzat wala to Allah hi hai". (Surah Hajj Surah no. 22 Ayat no. 73-74) 

3. "Allah ta'ala ko chood kar jinhe ye (mushrik) loog pukaate hai wo (maboodaan 
e baatil) unki duwaon ka koi jawab nahi de sakte unhe pukaarna to aesa hi hai 
jese koi shaks paani ki taraf haath phaila kar us'se darkhawast kare k tu mere muh 
tak pahunch ja, halanakey paani us tak pahunchne wala nahi bas isi tarah kaafiro 
ki duwaye bekaar jaane wali hai". (Surah Raad Surah no. 13 Ayat no. 14) 

4. "Allah ta'ala ek misaal deta hai, ek gulam to wo hai jiske malik hone mein bahut 
se kujh khalk aaqa shareek hai jo use apni apni taraf khechte hai aur doosra shaks 
mukammal taur par sirf ek hi aaqa ka gulam hai, kya un dono ka haal yaksa (ek 
jesa) ho sakta hai? Alhamdullah (aesa nahi) magar aksar loog nahi jaante". (Surah 
Zumar Surah no. 39 Ayat no. 29) 

5. "Allah ta'ala tumhey tumhari zaat se hi ek misaal deta hai kya tumhare in 
gulaamo mein se jo tumhari milkiyat mein hai kuch gulam aese bhi hai jo hamare 
diye hue maal wa dolat mein tumhare saath barabar k shareek ho aur kya turn 
unse is tarah darte ho jis tarah aapas mein apne hamsaro se darte ho? is tarah 
hum aayat khool kar paish karte hai un loogo k liye jo aqal se kaam lete hai". 
(Surah Room Surah no. 30 Ayat no. 28) 

6. "Allah ta'ala ek misaal deta hai ek to hai gulam jo doosre ka mamlook hai aur 
khud koi ikhtiyaar nahi rakhta, (jese muskriko k thehraye hue shuraka) doosra 
shaks wo hai jise humne apni taraf se accha rizk ata kiya hai aur wo usme se 
khuley aur acchey (apni marzi se) kharch karta hai (yaani poori tarah ba'ikhtiyaar 

hai jese Allah ta'ala) batao kya dono barabar hai? Alhamdulillah (hargiz nahi) 
magar aksar loog nahi jaante". (Surah Nahal Surah no. 16 Ayat no. 75) 


QAYAMAT K ROOZ ALLAH TA'ALA Kl BAARGAH MEIN FARISHTE AMBIYA WA 
RUSUL AUR AULIYA AUR SULHA UN MUSHRIKEEN K KHILAAF GAWAHI DENGE JO 
DUNYA MEIN UNHE ALLAH TA'ALA KA SHAREEK THEHRAATE RAHE HONGE 

QAYAMAT K ROOZ MUSHRIKEEN K MABOOD UNKE KISI KAAM NAHI AYENGE 


1. MALAIKA (FARISHTE) 


"Aur jis din Allah ta'ala tamaam insano ko jama karega phir farishto se puchega 
"kya ye (mushrik) loog tumhari hi ibadat kiya karte they?" faishte jawab denge 
paak hai teri zaat, hamara talluq to aap se hai na k in loogo se, dar'asal ye hamari 
nahi jinno ki ibadat karte they, in (mushrikeen) mein se aksar unhi par emaan 
laaye hue they". (Surah Saba Surah no. 34 Ayat no. 40-41) 


2. AMBIYA WA RUSUL 


"Jis rooz Allah ta'ala sab Rasoolo ko jama kar k puchega k tumhey kya jawab diya 
gaya to wo arz karenge "hame kuch ilm nahi, ghaib ki baatey to aap hi k ilm mein 
hai". (Surah Maida Surah no. 5 Ayat no. 109) 

"(Qayamat k din) jab Allah ta'ala farmayega "Ae Isa bin Mariyam! kya tooney 
looogo se kaha tha k khuda k siwa mujhe aur meri maa ko bhi khuda banao?" to 
wo jawab mein arz karega k "Subhan Allah" mera ye kaam na tha k wo baat kehta 
jiske kehne ka mujhe koi haq nahi tha, agar mene aesi baat kahi hoti to mujhe 
zaroor ilm hota tu jaanta hai, jo kcuh mere dil mein hai aur mein nahi jaanta jo 

tere dil mein hai beshak tu saari poshidah baato se waqif hai, mene unse is k siwa 
kuch nahi kaha jiska tooney hukm diya tha wo ye k Allah ta’ala ki bandagi karo jo 
mera rabb hai aur tumhara rabb bhi, mein us waqt tak unka nigraan tha jab tak k 
mein unke darmiyaan tha, jab tooney mujhe wapas bula liya to phir tu hi in par 
nigraan tha aur tu saari hi cheezo par nigraan hai". (Surah Maida Surah no. 5 Ayat 
no. 116-117) 


3. AULIYA WA SULHA 


"Aur jis rooz Allah ta’ala un (mushriko) ko bhi ikattha kar layega aur unke un 
maboodo ko bhi bulayega, jinhey aaj ye Allah ta’ala ko chood kar poojh rahe hai 
phir wo un (maboodo) se puchega "Kya tumne mere in bando ko gumrah kiya tha 
ya ye khud raah e raast se bhatak gaye they?" wo arz karenge "Paak hai teri zaat 
hamari to ye majaal na thi k tere siwa kisi doosre ko apna maula banate, magar 
tooney unko unke baap dada ko bartane ko nematey di hatta k ye (tere) irshadaat 
ko bhool gaye aur ye halaak hone wale loog they". (Surah Furqaan Surah no. 25 
Ayat no. 17-18) 

"Aur jis rooz hum un sab (yaani shareek thehraye gaey aur shareek thehraane 
wale loogo) ko ek saath ikattha karenge to un looog se jinhone shirk kiya hai 
kahenge k thehar jao turn sabhi aur tumhare thehraye hue shareek bhi, phir hum 
inke darmiyaan se ajnabiyat ka pardah hata denge (yaani wo mushrik aur unke 
thehraye hue shareek ek doosre ko pehchaan lenge) tab unke thehraye hue 
shareek kahenge "Turn hamari ibadat to nahi karte they (aur us baat par) hamare 
aur tumhare darmiyaan Allah ta’ala ki gawahi kaafi hai k (agar turn hamari ibadat 
karte bhi they to) hum tumhari is ibadat se bilkul be-khabar they". (Surah Younus 
Surah no. 10 Ayat no. 28-29) 

QAMAYAT K ROOZ MUSHRIKO AUR SHURAKA Kl HALAT E ZAAT PAR QURAN 
MAJEED KA EK TANZIYA TABSIRAH 

"(Qayamat k rooz hukm hoga) ghair lao un sab zalimo ko, unke saathiyo ko aur un 
maboodo ko jinki wo Allah ta’ala ko chood kar ibadat kiya karte they, phir un sab 
ko jahannam ka raasta dikhao aur (han) zara unhe thehrao unse kuch puchna hai 
"Kya ho gaya tumhey turn ek doosre ki madad kyu nahi kar rahe?" arey aaj to ye 
sab bade farmabardaar bane hue hai? (yaani har baat par bila chu wa chira amal 
kar rahe hai). (Surah Saffat Surah no. 37 Ayat no. 22-26) 


QAYAMAT K ROOZ MUSHRIK AZAAB DEKH KAR SHIRK SE INKAAR AUR TAUHEED 
KA IQRAAR KAREGA LEKIN US WAQT TAUHEED KA IQRAAR USE KOI FAIDA NAHI 
DEGA 

"Jab inhone hamara azaab dekh liya to pukar uthenge k humne maan liya Allah 
wahdahu la shareek lahu ko, aur hum inkaar karte hai un sab maboodo ka jinhey 
hum uska shareek thehraate they, magar hamara azaab dekh lene k baad inka 
emaan unke liye kuch bhi nafa bakhs na ho sakta tha kyunki yahi Allah ta’ala ka 
qanoon hai jo hamesha se uske bando mein chala aa raha hai, chunanchey us 
waqt kafir loog khasarey mein padh jayenge". (Surah Momin Surah no. 40 Ayat 
no. 84-85) 


MUSHRIKO K LIYE QURAN MAJEED Kl DAWAT E FIKR 

1. "Ae Nabi! inse pucho, sehra aur samandar ki tareekiyo mein kaun tumhey 
khatraat se bachata hai? kaun hai jis’se turn museebat k waqt gidgida gidgida kar 
aur chupkey chupkey duwaye maangte ho? kis se kehte ho k agar is bala se usne 
hame bacha liya to hum zaroor shukr guzaar honge? kaho Allah ta’ala tumhey 
us’se aur har takleef se nijaat deta hai phir turn doosro ko uska shareek thehraate 
ho". (Surah Anaam Surah no. 6 Ayat no. 63-64) 

2. "Mushriko se kaho batao, agar turn jaante ho k ye zameen aur jo kuch isme hai 
wo sab kiski milkiyat hai? ye zaroor kahenge Allah ta’ala ki, kaho phir turn hoosh 
mein kyu nahi aatey" inse pucho saato aasman aur arsh e azeem ka malik kaun 
hai? ye zaroor kahenge Allah, kaho turn darte kyu nhi? inse kaho batao agar turn 
jaante ho k har cheez par iqtadaad kiska hai aur kaun hai jo panah deta hai aur 
uske muqabiley mein koi panah nahi de sakta? ye zaroor kahenge Allah, kaho phir 
kaha se turn ko dhooka lagta hai?. (Surah Mominoon Surah no. 23 Ayat no. 84-89) 

3. "Kya in loogo k banaye hue arzi mabood aese hai k (be-jaan mein jaan daal kar) 
utha khada karte ho? agar aasman wa zameen mein ek Allah ta’ala k siwa doosre 
mabood bhi hote to (zameen wa aasman) dono ka nizaam bigad jata, pas arsh ka 
malik Allah paak hai un baato se jo ye loog bana rahe hai". (Surah Ambiya Surah 
no. 21 Ayat no. 21-22) 

4. "Kaun hai jisne zameen ko jaye qaraar banaya aur uske andar darya rawa kiye 
aur usme (pahado ki) maikhey gaadh di aur paani k do zakheero k darmiyaan 
pardey hayel kar diye? kya Allah k saath koi aur Allah bhi (in kaamo mein shareek) 
hai? "nahi" balkey inme aksar loog nadaan hai". (Surah Namal Surah no. 27 Ayat 
no. 61) 


SHIRK SUNNAT KI ROSHNI MEIN 

KABEERA GUNAH MEIN SABSE BADA GUNAH SHIRK HAI 

Hazrat Abdullah bin Mas’ood Razi Allahu Anhu se riwayat hai k mene Rasool Allah 
Sallallahu Alaihi Wa Sallam se pucha "Allah ta’ala k nazdeek konsa gunah sab se 
bada hai?" Aap Sallallahu Alaihi Wa Sallam ne irshad farmaya ye k "tu Allah ta’ala 
k saath shirk kare halankey usne tujhe paida kiya hai" Hazrat Abdullah Razi Allahu 
Anhu kehte hai mene arz kiya "han waqayi ye to bahut bada gunah hai" phir mene 
arz kiya "Shirk k baad konsa bada gunah hai?" Aap Sallallahu Alaihi Wa Sallam ne 

irshad farmaya "Phir ye k tu apni aulaad ko is darr se qatal kare k wo tere saath 
khana khaye gi" phir mene arz kiya "ukse baad?" Aap Sallallahu Alaihi Wa Sallam 
ne irshad farmaya "ye k tu hamsaaye (padoosi) ki beewi se zina kare". (Sahih 
Muslim Kitabul Emaan) 


SHIRK SABSE BADA ZULM HAI 

Hazrat Abdullah bin Mas'ood Razi Allahu Anhu kehte hai jab (Surah Anaam ki) 
aayat "AL LAZEENA AAMANU WA LAM YALBISU EEMAANAHUM Bl ZULM" (yaani 
wo loog jo emaan laye aur apne emaan k saath zulm ko alag nahi kiya) nazil hui to 
Sahaba E Kiraam Razi Allahu Anhum par bahut girah guzri unhone kaha "Hum 
mein se kaun aesa hai jisne emaan laane k baad koi zulm (gunah) na kiya ho?" 
(Rasool E Akram Sallallahu Alaihi Wa Sallam ko maloom hua to) Aap Sallallahu 
Alaihi Wa Sallam ne farmaya "Is aayat mein zulm se muraad aam ganah nahi 
(balkey shirk hai) kya tumne (quran majeed mein) luqman ka qaul nahi suna jo 
unhone apne baite (son) se kaha tha k "Shirk sabse bada zulm hai". (Sahih Bukhari 
Kitabut Tafseer) 


SHIRK ALLAH TA'ALA KO SABSE ZAYADA TAKLEEF DENE WALA GUNAH HAI 

Hazrat Moosa Ash'ari Razi Allahu Anhu kehte hai Nabi E Akram Sallallahu Alaihi 
Wa Sallam ne farmaya "Takleef deh baat sun kar Allah ta'ala se zayada sabr karne 
wala koi nahi, mushrik kehte hai Allah ta'ala ki aulaad hai phir bhi Allah ta'ala 
unhe aafiyat mein rakhta hai aur roozi deta hai". (Sahih Bukhari Kitabut Tauheed) 


SHIRK KANRE WALA ALLAH TA'ALA KO GAALI DETA HAI 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Allah ta'ala farmata hai k ibne Aadam ne mujhe 

jhutlaaya hai aur ye uske liye munasib na tha, ibne Aadam ne mujhe gaali di aur 
ye uske liye munasib na tha, raha uska mujhe jhutlaana to wo uska ye kehna hai k 
Allah ta’ala mujhe hargiz dobara nahi paida karega jesa k usne pehli data paida 
kiya, halankey pehle paida karna dobara paida karne se zayada aasaan nahi hai 
aur uska mujhey gaali dena ye hai k usne kaha k Allah ta’ala ki aulaad hai halankey 
mein akela beniyaaz hu na meri koi aulaad hai aur na mein kisi ki aulaad hu aur na 
koi mera hamsar hai". (Sahih Bukhari Kitabut Tafseer Surah Qul hu wallahu ahad) 


QAYAMAT K ROOZ ALLAH TA’ALA MUSHRIK KO USKE NAIK AAMAAL KA BAD LA 
DENE SE INKAAR KAR DEGA 

Hazrat Mahmood bin Labeed Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya: "Tumhare baare mein mujhe jin cheezo ka 
khauf hai unme se zayada daraaney wali cheez shirk e asgar hai" Sahaba e Kiraam 
Razi Allahu Anhum ne arz kiya "Ya Rasool Allah Sallallahu Alaihi Wa Sallam! shirk e 
asgar kya hai?" Aap Sallallahu Alaihi Wa Sallam ne irshad farmaya "Riya" qayamat 
k rooz jab loogo ko unke aamaal ka badla diya ja raha hoga to Allah ta'ala (riya 
mein mubtala) loogo se kahega "Jao un loogo k paas jinko dikhane k liye turn naik 
aamaal kiya karte they aur phir dekho unse turn kya jaza paate ho?". (Musnad 
Ahmad, Silsila Ahadees E Saheeya Hadees no. 951) 


SHIRK INSAN KO HALAAK KANRE WALA GUNAH HAI 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne irshad farmaya "Halak kanre wale saat (7) gunaho se bacho" 
Sahaba E Kiraam Razi Allahu Anhum ne arz kiya "Ya Rasool Allah Sallallahu Alaihi 
Wa Sallam! wo (saat gunah) kaun se hai?" Aap Sallallahu Alaihi Wa Sallam ne 
farmaya: 


14 



Shirk - Iqsaam, Nuksanaat Aur Masa'il 


1. Allah ta’ala k saath shirk karna 

2. Jaadu 

3. Na haqq kisi jaan ko qatal karna jise Allah ta’ala ne haraam thehraya hai 

4. Yateem ka maal khana 

5. Sood khana 

6. Maidaan e jang se bhaagna aur 

7. Bholi bhali momina aurato partohmat lagana. (Sahih Muslim Kitabul Emaan) 


RASOOL E AKRAM SALLALLAHU ALAI HI WA SALLAM NE MUSHRIKO K UYE 
BAD’DUA FARMAYI 

Hazrat Abdullah bin Mas'ood Razi Allahu Anhu se riwayat hai k Rasool Allah 
Sallallahu Alaihi Wa Sallam ne baitullah shareef ki taraf muh kiya aur quraish k 
cheh (6) aadmiyo k liye badd’dua farmayi, jinme Abu Jahai, Umaiyya bin Khalf, 
Atibba bin Rabeeya, Shaiba bin Rabeeya, aur Uqba bin Abu Mu'eet shamil they, 
(Abdullah bin Mas'ood Razi Allahu Anhu kehte hai) mein Allah ki qasam kha kar 
kehta hu k mene un loogo ko badr k maidaan mein is haal mein dekha k dhoonp 
se unke jism kaale pade hue they kyunki wo bahut garam din tha. (Sahih Muslim 
Kitabul Jihaad) 


SHIRK KARNE WALA JAHANNAMI HAI 

Hazrat Abdullh bin Mas'ood Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya "Jo shaks is haal mein mare k Allah ta'ala k siwa kisi 
doosre ko shareek banata tha wo aag mein dakhil hoga". (Sahih Bukhari Kitabul 
Emaan) 

KISI NABI YA WALI K SAATH QAREEBI TALLUQ BHI MUSHRIK KO JAHANNAM K 
AZAAB SE NAHI BACHA SAKEGA 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "k Hazrat Ibraheem Alaihis Salaam qayamat k din 
apne baap aazar ko is haal mein dekhenge k uske muh par siyaahi aur gard o 
gubaar jama hoga chunanchey hazrat Ibraheem Alaihis Salaam kahenge "Mene 
dunya mein tumhey kaha nahi tha k meri nafarmaani na karo"? Aazar kahega 
"accha aaj mein tumhari nafarmani nahi karunga" "Hazrat Ibraheem Alaihis 
Salaam (apne rabb se darkhawast karenge) "Ae mere rabb! tooney mujhse wada 
kiya tha k mujhe qayamat k rooz ruswa nahi karega lekin is se zayada ruswayi aur 
kya hogi k mera baap teri rahmat se mehroom hai" Allah ta'ala irshad farmayega 
"Mene jannat kafiro par haraam kardi hai phir Allah ta'ala farmayega" Ae 
Ibraheem Alihis Salaam! tumhare dono pao k nichey kya hai? "Hazrat Ibraheem 
Alaihis Salaam dekhenge k galazat mein lat-pat ek bicchu hai jise (farishte) pao se 
pakad kar jahannam mein daal denge". (Sahih Bukhari Kitabul Bad ul Khalk) 


QAYAMAT K ROOZ MUSHRIK ROOH E ZAMEEN Kl SAAR I DOLAT DE KAR 
JAHANNAM SE NIKALNA CHAHEGA LEKIN AESA MUMKIN NA HOGA 

Hazrat Anas bin Malik Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "(qayamat k rooz) Allah ta'ala us dozakhi se 
farmayega jise sabse halka azaab diya ja raha hoga k agar tere paas is waqt rooh e 
zameen ki saari dolat mojood ho to kya tu apne aapko azaad karaane k liye dega?" 
wo kahega "Han zaroor de dunga" Allah ta'ala irshad farmayega "Dunya mein 
mene tujhse iski nisbat bahut hi aasaan baat ka mutaalba kiya tha wo ye k mere 
saath kisi ko shareek na thehraana, lekin tooney meri ye baat na maani aur mere 
sath shirk kiya". (Sahih Bukhari Kitabur Riqaaq) 

MUSHRIK SE DEENE UMOOR KO MUTASSIR KARNE WALE TAALLUQAAT RAKHNE 
MANA HAI 

Hazat Jareej Razi Allahu Anhu kehte hai k mein Nabi E Akram Sallallahu Alaihi Wa 
Sallam ki khidmat mein hazir hue , Aap Sallallahu Alaihi Wa Sallam (loogo se) bait 
le rahe they mene arz kiya "Ya Rasool Allah Sallallahu Alaihi Wa Sallam! apna 
haath aagey badhaiye takey mein Aap Sallallahu Alaihi Wa Sallam ki bait karu aur 
(han) mujhe shara'it bata dijiye (kyunki) Aap Sallallahu Alaihi Wa Sallam mujhse 
zayada jaante hai" Aap Sallallahu Alaihi Wa Sallam ne irshad farmaya "Mein tujhse 
in shara'it par bait lunga: 

1. Tu Allah ta'ala ki bandagi karega 

2. Namaz qayam karega 

3. Zakaat ada karega 

4. Musalmano ki khair khawahi karega aur 

5. Mushriko se alag rahega". (Sahih Sunun Nasayi Hadees no. 3893) 


AESI JAGAH JAHA SHIRK KIYA JATA THA, YA KIYA JA RAHA HO, WAHA JAYEZ 
IBADAT KARNA BHI MANA HAI 

Hazrat Saabit bin Zahaak Razi Allahu Anhu se riwayat hai k ek shaks ne Rasool 
Allah Sallallahu Alaihi Wa Sallam k zamaney mein boona naami jagah par ounth 
zibah karne ki nazar maani wo Rasool E Akram Sallallahu Alaihi Wa Sallam ki 
khidmat mein hazir hua (aur arz kiya) mene boona par ounth zibah karne ki nazar 
maani hai (apni nazar poori karu ya na karu?) Aap Sallallahu Alaihi Wa Sallam ne 
daryaft farmaya "Kya waha zamana e jahiliyat mein koi butt tha jiski pooja ki jaati 
rahi ho?" Sahaba E Kiraam Razi Allahu Anhum ne arz kiya "Nahi" tab Aap 
Sallallahu Alaihi Wa Sallam ne pucha "Kya waha mushriko ka koi maila lagta tha?" 
Sahaba E Kiraam Razi Allahu Anhum ne arz kiya "Nahi" tab Aap Sallallahu Alaihi 
Wa Sallam irshad farmaya "Apni nazar poori karo aur yaad rakkho Allah ta'ala ki 

nafarmani wali nazar poori karna jayez nahi na hi wo nazar jo insaan k bas mein 
na ho". (Sahih Sunan Abu Dawood Hadees no. 2834) 


SHIRK E ASGAR K MASA'IL 

NAZAR E BADD YA BEEMARI SE MEHFOOZ REHNE K UYE CHALLA, KADA, 
ZANJEER, HALQA YA TAWEEZ PEHAN'NA SHIRK HAI 

NAZAR E BADD YA HAADSAAT SE BACHNE K UYE KAAR, MAKAAN, YA DUKAAN 
WAGAIRAH PAR GHOODEY Kl NAAL LATKAANA, YA MATTI KA KAAU HANDIYA 
LATKAANA SHIRK HAI 

NOZAIDAH BACCHE KO NAZAR E BADD SE BACHAANE K UYE GHAR K DARWAZEY 
PAR KISI MEHFOOZ DARAKHT Kl TEHNIYA LATKANA SHIRK HAI 

HAADSAAT SE MEHFOOZ REHNE K UYE BAAZU PAR "IMAAM ZAAMAN" 
BAANDHNA SHIRK HAI 

Hazrat Uqba bin Aamir Juhni Razi Allahu Anhu se riwayat hai k Rasool Allah 
Sallallahu Alaihi Wa Sallam ki khidmat mein ek jamaat (islam laane k liye) hazir hui 
Nabi E Akram Sallallahu Alaihi Wa Sallam ne 9 aadmiyo se bait li aur dasve (10th) 
aadmi ki bait lene se haath rook liya unhone arz kiya "Ya Rasool Allah Sallallahu 
Alaihi Wa Sallam Aapne 9 aadmiyo ki bait li hai aur is aadmi ki bait nahi li?" Aap 
Sallallahu Alaihi Wa Sallam ne irshad farmaya "Isne tameema (taweez, dhaaga ya 
manga wagairah) baandha hua hai" chunanchey Aap Sallallahu Alaihi Wa Sallam 
ne apna haath aagey badha kar use kaat diya aur uske baad us'se bait le li phir 
irshad farmaya "Jisne tameema latkaya usne shirk kiya". (Musnad Ahmad, Silsila 
Ahadees E Saheeya Hadees no. 492) 

Baaz ulama k nazdeek qurani aayaat ya masnoon duwaon par mushtamil taweez 
istemaal karna jayez hai. 

Hazrat Abdullah (bin Mas'ood Razi Allahu Anhu) kehte hai mene Rasool Allah 
Sallallahu Alaihi Wa Sallam ko farmate hue suna hai k "Damm, taweez aur tooney 
shirk hai". (Silsila Ahadees E Saheeya Hadees no. 331) 

Hazrat Abu Basheer Ansari Razi Allahu Anhu se riwayat hai k wo ek safar mein 
Rasool Allah Sallallahu Alaihi Wa Sallam k saath they Aap Sallallahu Alaihi Wa 
Sallam ne ek paighaam risa bheja, Abdullah bin Abu Bakr Razi Allahu Anhu kehte 
hai mein samajhta hu us waqt loog apni apni khawaab gaaho mein honge aur 
hukm diya k kisi ounth k gaaley mein (damm kiya hua) taant (dhaaga) ya tauq na 
rehne diya jaye balkey use kaat diya jaye, Imam Malik Rahimahullah kehte hai 
mera khayal hai (Musrik loog ye tauk ounth ko) nazar e badd se bachaane k liye 
istemaal karte they. (Sahih Muslim Kitabul Libaas) 


BADSHAGUNI LENA SHIRK HAI 

Hazrat Fuzaalah bin Ubaid Ansari Razi Allahu Anhu Sahabi E Rasool Sallallahu 
Alaihi Wa Sallam kehte hai "Jis shaks ko badshaguni ne kaam karne se rook diya 
wo shirk ka murtakib hua". (Silsila Ahadees E Saheeya Hadees no. 1065) 


GAIR ALLAH (MASALAN WALIDAYN, BEEWI, AULAAD YA QURAN YA KAABA 
WAGAIRAH) Kl QASAM KHANA SHIRK HAI 

Hazrat Ibne Umar Razi Allahu Anhu se riwayat hai k Rasool Allah Sallallahu Alaihi 
Wa Sallam ne farmaya "Jisne Allah ta'ala k siwa kisi doosre ki qasam khayi usne 
kufr kiya ya farmaya shirk kiya". (Sahih Sunan Tirmizi Hadees no. 1241) 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Turn mein se jo shaks (ghair Allah ki) qasam khaye aur apni 
qasam mein yu kahe "Laat (Kafireen/Mushrikeen e Makkah k butt) ki qasam" use 
LA ILAHA ILLALLAH kehna chahiye (yaani apne emaan ki tajdeed karni chahiye) 

aur jo shaks apne saathi se kahe aao mein tujhse jua khelu to use (apni istata’at k 
mutabiq) sadqa karna chahiye (takey gunah ka kaffarah ada ho jaye). (Sahih 
Muslim Kitabul Emaan) 


RIYA AUR DIKHAAWA SHIRK HAI 

Hazrat Abu Saad Razi Allahu Anhu kehte hai Rasool E Akram Sallallahu Alaihi Wa 
Sallam hamare paas tashreef laye hum loog aapas mein maseeh dajjal ka zikr kar 
rahe they Aap Sallallahu Alaihi Wa Sallam ne irshad farmaya: "Kya mein tumhey 
aesi cheez ki khabar na du jiska mujhe tumhare baare mein maseeh dajjal se bhi 
zayada khauf hai" humne arz kiya "Kyu nahi ya Rasool Allah Sallallahu Alaihi Wa 
Sallam!" (zaroor bataiye) Aap Sallallahu Alaihi Wa Sallam ne irshad farmya "Wo 
hai shirk khafi yaani ye k aadmi namaz padhne k liye khada hua aur jab use 
mehsoos hua k koi use dekh raha hai to apni namaz Iambi kardi (yaani dikhaavey 
ki namaz)". (Sahih Sunan Tirmizi Hadees no. 3389, Sahih Sunan Ibne Maja Hadees 
no. 2389) 


TARK E NAMAZ SHIRK AUR KUFR HAI 

Hazrat Jabir Razi Allahu Anhu se riwayat hai k mene Nabi E Akram Sallallahu Alaihi 
Wa Sallam ko farmate hue suna hai "Aadmi aur kufr aur shirk k darmiyaan tark e 
namaz (ka fark) hai". (Sahih Muslim Kitabul Emaan) 


GHAIB KA HAAL MALOOM KARNE K LIYE KISI KO HAATH DIKHANA SHIRK HAI 

Hazrat Safeeya Razi Allahu Anha Nabi E Akram Sallallahu Alaihi Wa Sallam ki kisi 
zoja se riwayat karti hai k Aap Sallallahu Alaihi Wa Sallam ne farmaya "Jo shaks 
najoomi k paas jaye aur us’se (Mustaqbil k baare mein) koi baat daryaft kare to 
uski 40 rooz ki namaz qubool nahi hoti". (Sahih Muslim Kitabus Salaat) 

SITAARO Kl TAASEER PAR YAQEEN RAKHNA SHIRK HAI 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Nahi naazil farmayi Allah ta’ala ne barkat (baarish) 
aasmano se magar loogo mein se baaz ne subah ko uska inkaar kiya halankey 
baarish Allah ta’ala hi barsaata hai lekin inkaar karne wale kehte hai k falah falah 
taarey ki wajah se baarish hui". (Sahih Muslim Kitabul Emaan) 


ANBIYA, AULIYA AUR SULHA SE AQEEDAT MEIN GULU KARNA SHIRK HAI 

Hazrat Umar Razi Allahu Anhu kehte hai k mene Rasool Allah Sallallahu Alaihi Wa 
Sallam ko farmate hue suna hai k "Meri taareef mein is tarah mubaalga na karo jis 
tarah isaiyo ne Hazrat Isa Alaihis Salaam k baare mein mubaalga kiya beshak mein 
ek bandah hu lihaza mujhe Allah ta’ala ka banda aur uska Rasool hi kaho". (Sahih 
Bukhari Kitabul Anbiya) 


Allah ta'ala hamari shirk jesi jahalat se hifazat farmaye aur is kitab ko hamare liye 
sadqa e jaariya banaye. (Aameen Ya Rabbal Alameen) 

Note: Ye kitab "Tauheed k Masa'il" ka hi 2 nd part hai aap hazraat se 
guzarish hai k pehle us kitab ka muta'ala kare. 

